רוברט יאנג (שחקן)

רוברט ג'ורג' יאנג (באנגלית: Robert George Young;‏ 22 בפברואר 1907 - 21 ביולי 1998) היה שחקן אמריקאי זוכה פרס גלובוס הזהב לשחקן הטוב ביותר בסדרת דרמה ושלושה פרסי אמי על תפקידיו בסדרת הדרמה "ד"ר מרקוס וולבי" ובקומדיית המצבים "אבא יודע הכי טוב" (אנ'). יאנג נולד בשיקגו, בן למרגרט, אמריקאית ולתומאס יאנג מהגר אירי. למד משחק ב"תיאטרון פסדינה" והתגלה על ידי סוכן כישרונות של חברת ההפקה "מטרו גולדווין מאייר". יאנג החל את דרכו בתחום המשחק כשחקן קולנוע בהוליווד בתחילת שנות ה-30 של המאה ה-20 בסרטים "החטא של מדלון קלודט" בתפקיד ד"ר לורנס קלודט, "בית רוטשילד" בתפקיד קפטן פיצרוי, "היום אנו חיים" של הווארד הוקס "הילד מספרד" של לאו מקארי ו"הגמל השחור". ב-1936 השתתף יאנג בסרטו של אלפרד היצ'קוק "סוכן חשאי" בתפקיד רוברט מרווין. ב-1938 הופיע בדרמה של פרנק בורזייגי "שלושה חברים". בתחילת שנות ה-40 הופיע יאנג במערבונים "המעבר הצפון מערבי" של קינג וידור בתפקיד ראשי לצידו של ספנסר טרייסי, "איחוד מערבי" של פריץ לאנג בתפקיד המהנדס ריצ'רד בלייק ובדרמות "הסופה האנושית", "ליידי תהיי טובה" . ב-1947 שיחק יאנג בדרמה של אדוארד דמיטריק "אש צולבת " בתפקיד החוקר המשטרתי קפטן פינלי. ב-1948 שיחק בקומדיה של וולטר לאנג "יושבת יפה" בתור עורך הדין הארי קינג. ב-1949 שיחק בסרט האישה לבית פורסייט. יאנג שהיה שחקן הוליוודי מוכר ומצליח החליט בשנת 1954 לעשות הסבה לקריירת טלוויזיה. הוא שיחק עד לשנת 1960 בסדרה הקומית "אבא יודע הכי טוב" בתפקיד סוכן המכירות ג'ים אנדרסון, יאנג זכה להערצה ולהערכה רבה שהתבטאה בזכייה בשני פרסי אמי. בשנת 1969 החל יאנג לשחק בסדרת הדרמה הרפואית "ד"ר מרקוס וולבי" שהייתה לסדרת הדרמה הראשונה שזכתה בפרס גלובוס הזהב לסדרת הדרמה הטובה ביותר בשנת 1969. יאנג שיחק במשך 7 עונות הסדרה בתפקיד ד"ר מרקוס וולבי, הוא זכה בפרס גלובוס הזהב לשחקן הטוב ביותר בסדרת דרמה ובפרס אמי השלישי שלו בתפקיד ראשי. יאנג היה אב לארבע בנות מאשתו בטי הנדרסון לה הוא היה נשוי במשך למעלה מ-60 שנה עד לפטירתה. יאנג נפטר מנסיבות רפואיות ב-21 ביולי 1998 בווסטרלייק ויליג', קליפורניה בגיל 91. הוא נקבר ב"פארק הזיכרון פורסט לון" שבגלנדייל. על שמו של יאנג הונצחו כוכבי טלוויזיה ורדיו בשדרת הכוכבים של הוליווד. הגמל השחור (1931) החטא של מדלון קלודט (1931) דור האשמה (1931) הילד מספרד (1932) אינטרלוד מוזר (1932) מורלים חדשים לזקן (1932) גברים מוכרחים ללחום (1933) היום אנו חיים (1933) גיהנום מתחת (1933) טאגבוט אנני (1933) הרשות לרומנטיקה (1933) מוות על היהלום (1934) בית רוטשילד (1934) יורקת אש (1934) הנקודה המערבית של האוויר (1935) הצדעה אדומה (1935) הכלה חוזרת הבייתה (1935) סוכן חשאי (1936) הכלה עוזבת (1936) הכרתי אותו בפריס (1937) הצי הכחול והמוזהב (1937) הכלה לבשה אדום (1937) שלושה חברים (1938) גן עדן לשלושה (1938) אשת הצעצוע (1938) השעה הזוהרת (1938) גבר עשיר אישה ענייה (1938) הונולולו (1939) מייסי (1939) ניסים למכירה (1939) המעבר הצפון מערבי (1940) הסופה האנושית (1940) איחוד מערבי (1940) ליידי תהיי טובה (1941) ה. מ פולהם (1941) רווק נשוי (1941) מסע בשביל מרגרט (1942) קהיר (1942) מסוכנת במקצת (1943) רוזי אוגריידי המתוקה (1943) הרוח מטירת קאנטרוויל (1944) הקוטג' המכושף (1945) ליידי לאק (1946) אש צולבת (1947) יושבת יפה (1948) האישה לבית פורסייט (1949) האישה השנייה (1950) סודם של האינקים (1954) אבא יודע הכי טוב (1954–1960) ד"ר מרקוס וולבי (1969–1976) נשים קטנות (1978) מדיה וקבצים בנושא רוברט יאנג בוויקישיתוף רוברט יאנג, במסד הנתונים הקולנועיים IMDb (באנגלית) רוברט יאנג, באתר AllMovie (באנגלית) רוברט יאנג, במסד הנתונים הקולנועיים KinoPoisk (ברוסית) רוברט יאנג, באתר MusicBrainz (באנגלית) רוברט יאנג, באתר "Find a Grave" (באנגלית)